ମହିଳା ହକି ସିରିଜ୍ଃ କୋରିଆକୁ ହରାଇଲା ଭାରତ\nଇଞ୍ଚିଅନ, ୬।୩(ପି.ଟି.)- ଦକ୍ଷିଣ କୋରିଆ ବିପକ୍ଷ ଦ୍ୱିତୀୟ ହକି ମ୍ୟାଚରେ ଭ୍ରମଣକାରୀ ଭାରତ ୩-୨ ଗୋଲରେ ବିଜୟ ହାସଲ କରିଛି। ଫଳରେ ୫ ମ୍ୟାଚ ବିଶିଷ୍ଟ ଏହି ସିରିଜରେ ଭାରତୀୟ ମହିଳା ହକି ଦଳ ୨-୦ରେ ଅଗ୍ରଣୀ ହାସଲ କରିଛି। ପଛରେ ପଡିଥିବା କୋରିଆ ପ୍ରତ୍ୟାବର୍ତ୍ତନ କରିଥିଲେ ମଧ୍ୟ ଶେଷରେ ଭାରତ ବାଜି ମାରିଥିଲା।\nମହିଳା ହକି ସିରିଜ୍ଃ କୋରିଆକୁ ହରାଇଲା ଭାରତ\t March 6th, 23:55 PM March 6th, 23:55 PM\nଇଞ୍ଚିଅନ, ୬।୩(ପି.ଟି.)- ଦକ୍ଷିଣ କୋରିଆ ବିପକ୍ଷ ଦ୍ୱିତୀୟ ହକି ମ୍ୟାଚରେ ଭ୍ରମଣକାରୀ ଭାରତ ୩-୨ ଗୋଲରେ ବିଜୟ ହାସଲ କରିଛି। ଫଳରେ ୫ ମ୍ୟାଚ ବିଶିଷ୍ଟ ଏହି ସିରିଜରେ ଭାରତୀୟ ମହିଳା ହକି ଦଳ ୨-୦ରେ ଅଗ୍ରଣୀ ହାସଲ କରିଛି। ପଛରେ ପଡିଥିବା କୋରିଆ ପ୍ରତ୍ୟାବର୍ତ୍ତନ କରିଥିଲେ ମଧ୍ୟ ଶେଷରେ ଭାରତ ବାଜି ମାରିଥିଲା। ମ୍ୟାଚ୍ର ଷଷ୍ଠ ମିନିଟରେ ଭାରତର ପୁନମ ରାନୀ ପ୍ରଥମ ଗୋଲ ଦେଇ ଦଳକୁ ଅଗ୍ରଣୀ କରାଇଥିଲେ। ଏହାପରେ ଦଶମ ମିନିଟରେ ୟୁରିମ୍ ଲି କୋରିଆ ତରଫରୁ ଗୋଲ ଦେଇ ମ୍ୟାଚ୍କୁ ୧-୧ ସମାନସ୍ତରକୁ ଆଣିଥିଲେ। ୨୭ତମ ମିନିଟରେ ଅଧିନାୟିକା ରାନୀ ଗୋଲ ଦେଇ ଭାରତକୁ ଅଗ୍ରଣୀ କରାଇଥିଲେ। ଏହାପରେ କୋରିଆର ଜୁନଗେଅନ ସିଓ ୩୧ତମ ମିନିଟରେ ଗୋଲଦେଇ ମ୍ୟାଚକୁ ୨-୨ ସମାନ ସ୍ତରକୁ ଆଣିଥିଲେ। ତେବେ ଏହାର ଠିକ୍ ଗୋଟିଏ ମିନିଟ ପରେ ଗୁରୁଜିତ କୌର ପେନାଲ୍ଟି କର୍ନରକୁ ସୁନ୍ଦର ଭାବେ ଗୋଲରେ ପରିଣତ କରି ଭାରତକୁ ପୁଣିଥରେ ଅଗ୍ରଣୀ କରାଇଥିଲେ। ଏହା ପରେ ଉଭୟ ଦଳ ତରଫରୁ ଆକ୍ରମଣ କରାଯାଇଥିଲେ ମଧ୍ୟ ଗୋଲ ହୋଇ ପାରି ନ ଥିଲା ଓ ଶେଷରେ ଭାରତ ବିଜୟ ହାସଲ କରିଥିଲେ। ଏହି ମ୍ୟାଚ୍ରେ ବେଶ୍ ସଂଘର୍ଷ ଦେଖିବାକୁ ମିଳିଥିଲା। ଉଭୟଦଳ କେତୋଟି ପେନାଲ୍ଟି କର୍ନରର ସୁଯୋଗ ପାଇଥିଲେ ମଧ୍ୟ ଏହାର ଫାଇଦା ଉଠାଇପାରି ନ ଥିଲେ। ଉଲ୍ଲେଖଥାଉ କି, ସୋମବାର ଅନୁଷ୍ଠିତ ପ୍ରଥମ ମ୍ୟାଚରେ ଭାରତ ୧-୦ ଗୋଲରେ ବିଜୟ ହାସଲ କରିଥିଲା। ତୃତୀୟ ମ୍ୟାଚ ଗୁରୁବାର ଖେଳାଯିବ।
